Set nous treballadors s’incorporen a la Brigada Municipal d’Obres, com a reforç per a l’estiu
2025-07-24

L’Ajuntament de Burjassot ha donat la benvinguda aquest matí (8-07-2021) a set nous treballadors que, des d’aquesta mateixa setmana, s’incorporen a les files de la Brigada Municipal d’Obres del municipi. Els nous operaris, un peó de cementeri, tres peons d’obra i tres oficials d’obra, estaran prestant servei fins al 30 de setembre, ja que s’incorporen a la plantilla municipal com a reforç en la Brigada d’Obres de cara als mesos d’estiu, de manera que substituiran a companys i companyes que en les pròximes setmanes gaudiran de les seues vacances. Repàs i manteniment dels centres escolars públics, escoles infantils i centres socials, prestació de servei en el cementeri municipal i altres activitats de reforç són les principals tasques que desenvoluparan els nous empleats durant les pròximes setmanes.

Procedents d’una de les Borses d’Ocupació del Consistori, els set nous treballadors han sigut rebuts en el Saló de Plens per part de l’alcalde de Burjassot, Rafa García, acompanyat del regidor de Serveis Municipals, Manuel Pérez Menero, els regidors de Governació i Personal, Juan Gabriel Sánchez i Mª Ángeles Navarro Banacloy respectivament, la cap de Recursos Humans del Consistori. L’Alcalde els ha animat a “aprofitar aquestes setmanes de treball i de vinculació amb l’ocupació púbica, al mateix temps que els ha sol·licitat compromís i dedicació per a, entre tots, millorar l’estat del municipi”.